Nr. 140.036/BCP/30.01.2023

|  |  |
| --- | --- |
| **Către:** | **Fonduri-structurale.ro**  |
| **În atenția:** | Doamnei Ana-Maria Radu, consultant & editor  |
| **Referitor la:**  | Solicitare de presă referitoare la stadiul schemei de ajutor de stat HoReCa2 |

*Stimată doamnă,*

Ca urmare a solicitării dvstră. de presă, înregistrată la Ministerul Antreprenoriatului și Turismului, Biroul Comunicare și Protocol, sub nr. 100.291/ 05.12.2022, având ca subiect ”Solicitare informații”, vă comunicăm următoarele:

În urma unor serii de consultări publice cu reprezentanții mediului asociativ din industriile ospitalității, turismului și organizării de evenimente, în data de 12 octombrie 2022, Ministerul Antreprenoriatului și Turismului a publicat în transparență decizională proiectul de Ordonanță de Urgență privind unele măsuri pentru acordarea de sprijin financiar pentru întreprinderile din domeniul turismului, alimentației publice și organizării de evenimente, a căror activitate a fost afectată în contextul agresiunii Rusiei împotriva Ucrainei [(https://turism.gov.ro/web/2022/10/12/proiect-de-ordonanta-de-urgenta-privind-unele-masuri-pentru-acordarea-de-sprijin-financiar-pentru-intreprinderile-din-domeniul-turismului-alimentatiei-publice-si-organizarii-de-evenimente-a-caror-ac).](%28https%3A/turism.gov.ro/web/2022/10/12/proiect-de-ordonanta-de-urgenta-privind-unele-masuri-pentru-acordarea-de-sprijin-financiar-pentru-intreprinderile-din-domeniul-turismului-alimentatiei-publice-si-organizarii-de-evenimente-a-caror-ac%29.)

Proiectul de ordonanță a fost transmis, ulterior, și către Ministerul Investițiilor și Proiectelor Europene pentru a fi avizat într-o formă care să conțină criteriile relevante pentru sursa de finanțare a schemei de ajutor de stat ce urmează a fi instituită în baza acestei ordonanțe.

Schema HoReCa 2, elaborată în baza Cadrului Temporar de criză pentru măsuri de ajutor de stat de sprijinire a economiei ca urmare a agresiunii Rusiei împotriva Ucrainei (2022/C 131 I/01), a fost inclusă în proiectul de buget al MAT pentru anul 2023, însă, în proiectul de buget de stat pentru anul 2023 aprobat de Parlamentul României în data de 14.12.2022 figurează cu zero credite de angajament și zero credite bugetare. În proiectul de ordonanță elaborat de Ministerul Antreprenoriatului și Turismului se propunea un buget de 750 de milioane de euro.

Astfel, având în vedere bugetul semnificativ, identificat în urma consultărilor cu reprezentanții industriei de profil, se depun eforturi pentru ca schema de ajutor să fie finanțată din fonduri europene nerambursabile.

Prin urmare, recomandăm celor interesați să consulte periodic site-ul MAT (<www.turism.gov.ro>) în vederea obținerii de informații actualizate.

Cu stimă,

**Biroul Comunicare și Protocol**